হঠাৎ সেদিন পুরনেো ওয়েটিংরুমে  ময়মনসিংহ রেলওয়ে স্টেশনে  রাজকীয় ইজি চেয়ারের হাতলে বসা  নূরজাহানকে দেখি, গোল টেবিলের সামনে!    হাতে রুপোর বালা,  গলায় হাঁসুলী  মুখে পান, কানে পিতলের মাকড়ী  জাবর কাটা মুখে লালচে দাঁত  পরনে কমদামী পাবনা স্পেশাল শাড়ী!    সাথে করণিক স্বামী আর  গুটি কয় আন্ডা-বাচ্চা ছেলে মেয়ে  চিনতে পার আমাকে? খুবই সংকোচে  জিগেস করি সামনে গিয়ে ।    ঘোলাটে চোখে চেয়ে দেখে  মাথা নাড়ে আর পিচ্কি ফেলে  দেয়ালের রং রাঙায় রক্ত লালে  স্মৃতি মুছে গেছে সময়ের তালে তালে!    হাস্যমুখী বেণী দোলানো কিশোরী  ছটফটে চঞ্চল সেই স্কুলের নূরজাহান  আমি সদ্য পাশ স্মার্ট এক তরুণী  ডাক্তার  অথচ চব্বিশে বুড়ি বান্ধবী নূরজাহান!!!